CELEX: 31981R0021
Language: el
Date: 1981-01-01 00:00:00
Title: Κανονισμός (ΕΟΚ) αριθ. 21/81 της Επιτροπής της 1ης Ιανουαρίου 1981 περί καθορισμού της εφαρμοζόμενης στην Ελλάδα ελάχιστης τιμής αγοράς των λεμονιών που προορίζονται για τη βιομηχανία

Avis juridique important

|

31981R0021

Κανονισμός (ΕΟΚ) αριθ. 21/81 της Επιτροπής της 1ης Ιανουαρίου 1981 περί καθορισμού της εφαρμοζόμενης στην Ελλάδα ελάχιστης τιμής αγοράς των λεμονιών που προορίζονται για τη βιομηχανία  

Επίσημη Εφημερίδα αριθ. L 002 της 01/01/1981 σ. 0013 - 0013 Ισπανική ειδική έκδοση: Κεφάλαιο 03 τόμος 20 σ. 0164  Πορτογαλική ειδική έκδοση : Κεφάλαιο 03 τόμος 20 σ. 0164 

ΚΑΝΟΝΙΣΜΟΣ (ΕΟΚ) αριθ. 21/81 ΤΗΣ ΕΠΙΤΡΟΠΗΣ της 1ης Ιανουαρίου 1981 περί καθορισμού της εφαρμοζόμενης στην Ελλάδα ελάχιστης τιμής αγοράς των λεμονιών που προορίζονται για τη βιομηχανίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος(1),  τον κανονισμό (ΕΟΚ) αριθ. 10/81 του Συμβουλίου της 1ης Ιανουαρίου 1981 περί καθορισμού, στον τομέα των οπωροκηπευτικών, των γενικών κανόνων εφαρμογής της πράξεως περί των όρων προσχωρήσεως της Ελληνικής Δημοκρατίας(2), και ιδίως το άρθρο 9,  Εκτιμώντας:  ότι οι τιμές που εφαρμόζονταν στην Ελλάδα υπό το προηγούμενο εθνικό καθεστώς για τα λεμόνια που προορίζονται για μεταποίηση οδηγούν στον καθορισμό ελάχιστης τιμής ανώτερης από την κοινή τιμή- ότι σύμφωνα με το άρθρο 8 παράγραφος 2 του κανονισμού (ΕΟΚ)  αριθ. 10/81 του Συμβουλίου, πρέπει να ληφθεί υπόψη οριστικά για την Ελλάδα η κοινή ελάχιστη τιμή- ότι ως εκ τούτου, η χρηματική αντιστάθμιση για τα μεταποιημένα προϊόντα με βάση τα λεμόνια η οποία εφαρμόζεται στην Ελλάδα είναι αυτή που εφαρμόζεται στην  Κοινότητα των Εννέα- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Φρούτων και Λαχανικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για τα παραγόμενα στην Ελλάδα λεμόνια, η ελάχιστη τιμή αγοράς που προβλέπεται στον κανονισμό (ΕΟΚ) αριθ. 1035/77 είναι η κοινή ελάχιστη τιμή.   Άρθρο 2  Ο παρών κανονισμός αρχίζει να ισχύει την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Ιανουαρίου 1981.  Για την Επιτροπή Ο Πρόεδρος Roy JENKINS  (1) ΕΕ αριθ. L 291 της 19. 11. 1979, σ. 17.  (2) ΕΕ αριθ. L 1 της 1. 1. 1981, σ. 17.